В И С Ш    С Ъ Д Е Б Е Н    С Ъ В Е Т

П Р О Т О К О Л   № 09

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 11.03.2026 г.

Днес, 11.03.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска
                                                                                             Огнян Дамянов
                                                                                             Пламен Найденов
                                                                                             Боян Новански

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

- Инвестиции и строителство:

1.ОТНОСНО: Организиране на Експертен технико-икономически съвет /ЕТИС/ към дирекция „Управление на собствеността на съдебната власт“ и провеждане на заседание на ЕТИС във връзка с обект„Проектиране и СМР по изграждане на сграда за нуждите на Административен съд - Силистра в УПИ XXXVI, кв. 1 по плана на гр. Силистра“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1. УТВЪРЖДАВА състав от външни експерти и лица, които да вземат участие в работата на Експертния технико – икономически съвет /ЕТИС/ към дирекция „Управление на собствеността на съдебната власт“, администрация на Висшия съдебен съвет, за разглеждане на инвестиционен проект в идейна фаза на обект „Проектиране и СМР по изграждане на сграда за нуждите на Административен съд - Силистра в УПИ XXXVI, кв.1 по плана на гр. Силистра“ във фаза „Идеен проект“, който включва г-жа  Елена Чернева – административен ръководител на  Административен съд – Силистра, инж.Желязко Белев – експерт в сектор „МТО“, отдел „Логистика“ в Главна дирекция „Охрана“ и арх. Константин Славов – ръководител проект за обекта.
	1.2.ВЪЗЛАГА на дирекция „Управление на собствеността на съдебната власт“ за резултатите от разглеждането от ЕТИС на идейния проект по т. 1.1. да докладва на следващо заседание  на Комисия „Управление на собствеността“ към Пленума на Висшия съдебен съвет.
	1.3.ИЗПРАЩА решението на административния ръководител на Административен съд – Силистра, за сведение и изпълнение.

	2.ОТНОСНО: Писмо от административния ръководител на Административен съд – Силистра с искане за осигуряване на средства за изготвяне на документация за обществена поръчка за възлагане на акцесорна услуга във връзка с изпълнение на обект „Проектиране и СМР по изграждане на сграда за нуждите на Административен съд - Силистра в УПИ XXXVI, кв. 1 по плана на гр. Силистра“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	2.1. ПРИЕМА за необходимо и целесъобразно извършване на разход в общ размер на 1 200,00 € с ДДС за изготвяне на документация за обществена поръчка за избор на изпълнител на акцесорна услуга с предмет: „Осъществяване на строителен надзор и инвеститорски контрол за обект: „Инженеринг – проектиране, СМР и авторски надзор за изграждане на нова съдебна сграда за нуждите на Административен съд гр. Силистра“.
2.2. ПРЕДЛАГА на комисия „Бюджет и финанси“ към Пленума на ВСС, да бъдат осигурени средства по бюджета на Административен съд - Силистра по  § 10-00 „Издръжка“ в размер на 1 200,00 € с ДДС за изготвяне на документация за обществена поръчка за избор на изпълнител на акцесорна услуга с предмет: „Осъществяване на строителен надзор и инвеститорски контрол за обект: „Инженеринг – проектиране, СМР и авторски надзор за изграждане на нова съдебна сграда за нуждите на Административен съд гр. Силистра“.
2.3. ИЗПРАЩА на Комисия „Бюджет и финанси“ към Пленума на Висшия съдебен съвет решението по т. 2.2., по компетентност. 
2.4. ИЗПРАЩА решението на административния ръководител на Административен съд - Силистра, за сведение.

3.ОТНОСНО: Информация за необходимост от осигуряване на средства по § 51-00 „Основен ремонт на ДМА“ и § 52-00 „Придобиване на ДМА“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за необходимо и целесъобразно осигуряване на средства за разплащане на постъпили искания по действащи договори за изпълнение на обекти от Инвестиционната програма на Висшия съдебен съвет по § 51-00 „Основен ремонт на ДМА“ и § 52-00 „Придобиване на ДМА“ на обща стойност 275 403,27 € с ДДС, съгласно Приложение №1 „Справка за постъпили искания за разплащане по действащи договори за обекти от Инвестиционната програма на ВСС“, в т.ч. за обекти:
по § 52-00 „Придобиване на ДМА“ – 260 187,22 € с ДДС за:
-	авансово плащане за изпълнение на СМР за обект „СМР по изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла /ПИ с идентификатор 07603.501.2813 по КККР“ на стойност 255 594,80 € с ДДС.
-	междинно плащане за акцесорна услуга „Изготвяне на оценка на съответствието, строителен надзор и инвеститорски контрол на обект „СМР по изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла /ПИ с идентификатор 07603.501.2813/ по КККР“ на стойност 4 592,42 € с ДДС.
по § 51-00 „Основен ремонт на ДМА“ – 15 216,05 € с ДДС за:
-	окончателно плащане за изпълнена услуга „Консултантска услуга във връзка с подготовка на обществена поръчка за избор на изпълнител за проектиране/градоустройство, инвестиционно проектиране/инженеринг и авторски надзор на обект „Изграждане на нова съдебна сграда в УПИ XXVIII за „обществено и делово обслужване“, кв. 27, 26 м.р., гр. Варна, община Варна“ на стойност 15 216,05 € с ДДС.

3.2.ПРИЕМА за необходимо и целесъобразно осигуряване на средства за разплащане на постъпили искания, свързани с прилагане на Методика за изменение на цената на договор за обществена поръчка в резултат на инфлация (обн. ДВ, бр. 78 от 2022 г.; изм. и доп. ДВ, бр. 19 от 2023 г., изм. и доп. ДВ, бр. 104 от 2023 г.; изм. и доп.ДВ, бр.109  от 16.12.2025 г.) (Методиката) на действащи договори за изпълнение на обекти от Инвестиционната програма по § 51-00 „Основен ремонт на ДМА“ и § 52-00 „Придобиване на ДМА“ на ВСС на обща стойност  до 1 727 579,60  € с ДДС, съгласно Приложение № 2 „Справка за постъпили искания за разплащане на индексации по действащи договори за обекти от Инвестиционната програма на ВСС“. Средствата се осигуряват за обекти:
по § 51-00 „Основен ремонт на ДМА“ – 1 532 445,13 € за:
-	3 бр. искания за индексиране на изпълнени и приети СМР в периода 01.01.2025 г. – 12.12.2025 г. за обект „Проектиране, основен ремонт и преустройство на част от имот публична държавна собственост, находящ се на  бул. „Александър Стамболийски“ № 82, за нуждите на специализираните органи на съдебната власт - съд и прокуратура“ на обща стойност  до  1 273 065,95 € с ДДС.
-	1 бр. искане за индексиране на изпълнени и приети СМР  в периода 01.07.2024 г. – 20.11.2024 г. за обект „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура – Шумен“ на стойност до 8 290,06 € с ДДС.
-	1 бр. искане за индексиране на изпълнени и приети СМР  в периода 05.01.2023 г. – 20.09.2024 г. за обект „Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и изпълнение на СМР за обект:  „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“ на стойност до  154 439,29 € с ДДС.
-	1 бр. искане за индексиране на изпълнени и приети СМР  в периода 31.07.2025 г. – 11.2025 г. за обект „Изграждане на кабел НН за резервно захранване на обект „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура – Шумен“ на стойност до 2 555,83 € с ДДС.
-	1 бр. искане за индексиране на изпълнени и приети СМР  в периода 01.12.2025 г. – 12.12.2025 г. за обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на съдебната власт“ на стойност до 91 594,00 € с ДДС.
-	1 бр. искане за индексиране на акцесорна услуга „Извършване на оценка на съответствието на инвестиционен проект за промяна по време на строителството по реда на чл. 154 от ЗУТ на одобрен инвестиционен проект и упражняване на строителен надзор и  инвеститорски контрол за обект „Реконструкция и ремонт на аварирала пристройка и основна сграда на съдебната палата гр. Карлово, ул. „Димитър Събев“ № 4“ на стойност  до 900,00 € с ДДС.
-	1 бр. искане за индексиране на акцесорна услуга „Строителен надзор и инвеститорски контрол на обект: „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на съдебната власт“ на стойност до 1 600,00 € с ДДС.
по § 52-00 „Придобиване на ДМА“ – 195 134,47 € с ДДС
-	1 бр. искане за индексиране на изпълнени и приети СМР  в периода 15.07.2025 г. - 08.12.2025 г. за обект „Проектиране и изграждане на нова съдебна сграда за нуждите на Административен съд - Пазарджик, Окръжна прокуратура и Районна прокуратура - Пазарджик“ на стойност до 195 134,47 € с ДДС.

3.3. ИЗПРАЩА решението по т. 3.1 и т. 3.2 на Комисия „Бюджет и финанси“ към Пленума на Висшия съдебен съвет по компетентност.
3.4. ВЪЗЛАГА на дирекция „УССВ“ да предостави необходимата информация за индексациите, описани в т. 3.2 от проекта на решение, на г-жа Олга Керелска.

 - Текущи ремонти:

	4.ОТНОСНО: Писмо от административния ръководител на Административен съд – Стара Загора с искане за осигуряване на средства за неотложен ремонт на сигнално-охранителна система в имота, предоставен за нуждите на съда в сграда на бул. "Руски" № 44, гр. Стара Загора.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за необходимо и целесъобразно изпълнение на неотложен ремонт за подмяна на старо техническо оборудване на сигнално - охранителна система в самостоятелен обект в сграда  в гр. Стара Загора, бул. „Руски“ № 44, ет. 5, ползван за нуждите на Административен съд – Стара Загора,  на стойност 25 409 евро с ДДС, съгласно икономически най-изгодната оферта, предоставена от  административния ръководител на съда. 

Мотиви: Подмяната на старото техническо оборудване на сигнално  - охранителна система, което да я направи съвместима с Национална информационна система за електронна сигурност на съдебните сгради /НИСЕССС/ е необходимо и целесъобразно, с оглед осигуряване охраната и безопасността на имота, предоставен за нуждите на Административен съд – Стара Загора съгласно НАРЕДБА № 4 от 10.01.2008 г. за правилата и нормите за безопасност и охрана при проектиране, строителство, реконструкция, основно обновяване, ремонт, преустройство и експлоатация на обектите на съдебната власт. Ремонтните работи, представляват неотложен ремонт и попадат в обхвата на чл. 12 и § 1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт /Правилата/.
Справка за отпуснатите средства на АдмС – Стара Загора
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	14 087,00 лв.	Ремонт на охладителната и вентилационна система- подмяна на 4 бр. отоплителни и охладителни клона, монтиране на спирателни кранове, смяна на тръбата на захранващия воден поток	
	53 624, 00 лв.	Цялостно боядисване на 30 бр. помещения, 5 бр. зали,  2 бр. коридора, 1 бр.фоайе, 1 бр. преддверие с обща площ- 3945 м2	
	3 349,00 лв.	Доставка и монтаж на покрив над чилър	
2021	0,00 лв.	няма	
2022	59 791,00 лв.	Шпакловъчно-бояджийски работи в 30 помещения 5 зали 2бр.- коридори и 2 бр. фоайета - 4000 м2 (отпада поради увеличение на стойността по позиция 2 - LED осветление)	
	40 649,00 лв.	Цялостна подмяна на осветлението с LED осв. Тела - 501 бр.	
2023	0,00 лв.	няма	
2024	0,00 лв.	няма	
2025	16 069,00 лв.	Подмяна на старо техническо оборудване за видеонаблюдение с ново и поставяне на допълнителни камери в сградата на съда.
Отпуснати с решение по т. 18 от Протокол №18/26.06.2025 г. на Пленума на ВСС	
	5 687 лв.	авариен ремонт на основния асансьор
отпуснати с решение по прот. 24/02.10.2025 г. на ПВСС	
		Заявени за 2025 г.
Ремонт на дограма в 11 бр. кабинети и 1 складово помещение
Не са отпуснати с решение по т.18 от Протокол 18/26.06.25 г. на Пленума на ВСС
Не са отпуснати с решение по т.5 от Протокол № 24/03.09.25 г. на КУС-33 240,00 лв.	
		Заявени за 2025 г.
Монтиране на бариера на служебния паркинг на АдмС - Стара Загора - 4 536,00 лв.
Не са отпуснати с решение по т.18 от Протокол 18/26.06.25 г. на Пленума на ВСС
Не са отпуснати с решение по т.5 от Протокол № 24/03.09.25 г. на КУС	
		Заявени за 2025 г.
Извършване на обследване за енергийна ефективност, издаване на сертификат за енергийни характеристики, техническо обследване, технически паспорт и архитектурно заснемане - 39 753,00 лв.
Не са отпуснати с решение по т.18 от Протокол 18/26.06.25 г. на Пленума на ВСС
Не са отпуснати с решение по т.5 от Протокол № 24/03.09.25 г. на КУС
С решение по т. 6.1.2 от протокол №32/11.12.2025 г. на ПВСС  са предоставени  по §51-00 - 10 400 лв. и с решение по т. 6.2.1 по §10-00 – 5 400 лв. във връзка с участие по ПРР4, съвместно с община Стара Загора.	
2026
/заявени/		Ремонт на СОТ системата в сградата на съда – 49 544 лв.	
		Боядисване на стените на деловодството с латекс – 5 612 лв.	
		Подмяна на ламиниран паркет – 9 970 лв.	
		Циклене и лакиране на естествен паркет в съдебна зала – 2 965 лв.	

4.2. ПРЕДЛАГА на Комисия „Бюджет и финанси“ към Пленума на ВСС да бъдат осигурени по бюджета на Административен съд – Стара Загора финансови средства в размер на 25 409 евро с ДДС за извършване на неотложен ремонт за  подмяна на старо техническо оборудване на сигнално  - охранителна система в самостоятелен обект в сграда  в гр. Стара Загора, бул. „Руски“ № 44, ет. 5, предоставен за нуждите на Административен съд – Стара Загора.
4.3. ИЗПРАЩА решението на Комисия „Бюджет и финанси“ към Пленума на ВСС по компетентност.
4.4. ИЗПРАЩА решението на административния ръководител на Административен съд – Стара Загора за сведение.

	5.ОТНОСНО: Писмо от административния ръководител на Административен съд – Добрич с искане за осигуряване на средства за неотложен ремонт в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за необходимо и целесъобразно извършването на неотложен ремонт на стъпала и рампа пред главния вход на сградата на Административен съд – Добрич на бул. „Трети март“ № 5, на стойност 1 875 евро с ДДС, съгласно предоставена икономически най - изгодна оферта от административния ръководител на съда. 

Мотиви: Ремонтните работи за възстановяване на доброто експлоатационно състояние на стъпала и рампа пред главния вход на сградата на Административен съд – Добрич са заявени като планиран текущ ремонт за изпълнение през 2026 г. Състоянието на стълбите на главния вход на сградата е влошено, ползването им създава опасност от инциденти и злополуки и поради това достъпът до главния вход през стълбището е затворен. За влизане в сградата се използва рампата за достъпна среда, изградена към сградата, която също е предмет на искането за планиран текущ ремонт през 2026 г. Ремонтните работи, представляват неотложен ремонт и попадат в обхвата на чл. 12 и § 1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт.
Справка за отпуснатите средства на АдмС – Добрич
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	няма	
2021	0,00 лв.	няма	
2022	0,00 лв.	няма	
2023	0,00 лв.	няма	
2024	2001 лв.	Авариен ремонт на климатик в помещение за архив на сградата на съда	
2025	0,00 лв.	няма	
2026
/заявени/		Ремонт на коридор първи етаж, ремонт на стъпала и рампа пред главния вход на сградата на съда, ремонт на цветарници и ремонт на борд градинка на обща стойност 10 449 лв.	

5.2. ПРЕДЛАГА на Комисия „Бюджет и финанси“ към Пленума на ВСС да бъдат осигурени по бюджета на Административен съд – Добрич  финансови средства в размер на 1 875 евро с ДДС за неотложен ремонт на стъпала и рампа пред главния вход на сградата на съда, находяща се в гр. Добрич, бул. "Трети март" № 5.
 5.3. ИЗПРАЩА решението на Комисия „Бюджет и финанси“ към Пленума на ВСС по компетентност.
 5.4. ИЗПРАЩА решението на административния ръководител на Административен съд – Добрич за сведение.

- Управление на собствеността:

	6.ОТНОСНО: Проект на решение за упълномощаване на представляващия Висшия съдебен съвет да подпише анекс към Договор рег. № ВСС – 12359/11.08.2025 г., сключен между Община Варна и Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	6.1.ПРЕДЛАГА на Пленума на ВСС, да приеме следното решение:

	1. УПЪЛНОМОЩАВА представляващия Висшия съдебен съвет да подпише Анекс № 1 с кмета на Община Варна за изменение на Договор  рег. № ВСС – 12359/11.08.2025 г. за безвъзмездно управление, сключен между Община Варна и Висшия съдебен съвет, относно промяна в ползвателя на имот - частна общинска собственост, находящ се в гр. Варна, ж.к. Чайка, до бл. 34, съгласно Решение № 951-10/32/29.01.2026 г. на Общински съвет – Варна. 
	2. ИЗПРАЩА решението на административните ръководители на Апелативен съд – Варна и Окръжен съд - Варна за сведение и изпълнение, и на Административен съд – Варна за сведение.
	6.2.ВНАСЯ предложението като редовна точка в следващо редовно заседание на Пленума на ВСС.

	7.ОТНОСНО: Изпълнение на решение по т. 18 от протокол № 01/14.01.2026 г. на комисия „Управление на собствеността“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	7.1.ПРИЕМА за целесъобразно предложението за преразпределение на работните места в сградите на ул. „Екзарх Йосиф“ № 12 и ул. „Г. С. Раковски“ № 185 съгласно изложеното в мотивната част към решението. 
	7.2.ИЗПРАЩА решението на главния секретар на АВСС, с предложение за действия по компетентност.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ